Fuqaro 500 dona “Remdesivir” dorisini 16 ming 300 dollarga sotgan vaqtida ashyoviy dalillar bilan ushlangan.

Bosh prokuratura huzuridagi departamentning xabar berishicha, departamentning Samarqand viloyati boshqarmasi hamda IIB hamkorligida tezkor tadbir o‘tkazilgan.
Tadbirda fuqaro N.Yu. fuqaro M.ga xorijda ishlab chiqarilgan, COVID-19 infeksiyasini davolashda keng qo‘llaniladigan “Remdesivir” nomli dori vositasini sotgan vaqtida ashyoviy dalillar bilan ushlangan.
Qayd etilishicha, mazkur holat yuzasidan Jinoyat kodeksining 186-3-moddasi (dori vositalarini yoki tibbiy buyumlarni dorixonalardan va ularning filiallaridan tashqarida realizatsiya qilish) bilan jinoyat ishi qo‘zg‘atilib, tergov harakatlari o‘tkazilmoqda.